google/wiki40b huggingface dataset:
Andie MacDowellová

Život a kariéra

Vyrastala so štyrmi sestrami v malom provinčnom mestečku. Na strednej škole bola členkou divadelného krúžku, v dvadsiatich rokoch opustila vysokoškolské štúdium a začala pracovať ako modelka v New Yorku. Pred filmovou kamerou debutovala v roku 1984 rolou Jane Porterovej v dobrodružnej melodráme Tarzan (1984). Začala navštevovať herecké kurzy u Sanforda Meisnera a hneď nato sa úspešne presadila výborným výkonom v roli nešťastnej a osamelej manželky v podarenom psychologickom snímku Stevena Soderbergha Sex, lži a video (1989). Po tomto filme bola už obsadzovaná ako hviezda, väčšinou do rolí romanticky založených krehkých žien, postupne si však vyskúšala aj náročnejšie úlohy (napr. manželku pohrešovaného fotografa v dráme Harrisonove kvety). Za svoje celoživotné dielo bola poctená čestným Cézarom (1997). Od roku 1986 bola vydatá za módneho návrhára Paula Qualleyho, s ktorým má syna Justina a dcéru Rainey.
Kurónsko

Kurónsko (zriedkavejšie Kuronsko) alebo Kurland (po lotyšsky Kurzeme, po nemecky Kurland, po poľsky Kurlandia, po rusky Курляндия - Kurľandija) je historické územie v dnešnom Lotyšsku (jeho menšia časť leží aj v dnešnej Litve), západne od Rižského zálivu.
V rokoch 1237 - 1561 ho ovládal Rád nemeckých rytierov. Po rozpade rádu tu v roku 1561 vzniklo Kurónske a zemgalské vojvodstvo (v rokoch 1596 - 1617 rozdelené na dve vojvodstvá - Kurónske a Zemgalské), ktoré bolo lénom Litovského veľkokniežatstva resp. od roku 1596 Poľsko-litovského štátu. V roku 1617 získalo novú ústavu, ktorou jeho zriadenie bolo zmenené na šľachtickú republiku. V 17. storočí zakladalo aj kolónie v zámorí. Od začiatku 18. storočia bolo pod silným vplyvom Ruska a v roku 1795 bolo k Rusku aj priamo pripojené ako Kurlandská gubernia (Kurónska gubernia). V roku 1918 sa stalo súčasťou Lotyšska (malý kúsok - územie okolo Palangy - pripadol Litve), ktoré sa v roku 1940 stalo súčasťou ZSSR a dnes je opäť samostatné.
Wavignies

Poloha

Obec má rozlohu 9,81 km². Najvyšší bod je položený 158 m n. m. a najnižší bod 110 m n. m.

Obyvateľstvo

Počet obyvateľov obce je 1 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turínska stupnica

Turínska stupnica je metóda pre kategorizáciu nebezpečenstva dopadu blízkozemských objektov ako planétok a komét.

Aktuálne hrozby

V súčasnosti (marec 2006) je jedna planétka klasifikovaná stupňom 2 (2004 VD₁₇) a jedna planétka klasifikovaná stupňom 1 (99942 Apophis).
Pribinova ulica (Hlohovec)

Pribinova je ulica v Hlohovci.

Pôvod názvu

Je pomenovaná na počesť nitrianskeho kniežaťa Pribinu († 861). Za socializmu niesla meno Malinovského, podľa sovietskeho vojenského veliteľa Rodiona Jakovleviča Malinovského (1898-1967). Pre svoju typickú starú dlažbu je domácimi nazývaná Kocková ulica.

Základné informácie

Nachádza sa v tesnej blízkosti Námestia sv. Michala. Je tu situovaný mestský kultúrny dom, viacero obchodov a pohostinstiev.
Buddhi (joga)

Buddhi je šiesta zložka tela, manas, ktorá už nemá energiu agresívne sa domáhať vstupu do sveta.
Buddhi je neaktívna myseľ schopná pozorovať, usudzovať a múdro rozhodovať. Jej nižším aspektom je utilitaristické rozumárstvo, ktoré však mizne v okamihu, keď sa človek prestane opierať o svoje osobné presvedčenia, ktoré získal zrodením alebo vychovou, ale usiluje sa o objektivne hodnotenie situácií. Buddhi tak silnie a poskytuje človeku zistenie, že sa v živote okrem horúčosti pochádzajúcej z výrazne činnej kámy vyskytuje aj chlad vznikajúci z bezžiadostivosti – teda stav mimo všetkých bežných útrap. Keď sa budhi takto prejaví, automaticky vzniká aj múdrosť, ktorá je najlepším ochrancom pred pádom do utrpenia.
Židovská škola

Židovská škola je škola židovskej cirkvi (obce); na Slovensku boli od stredoveku do polovice 20. stor.
Židovské školy boli predovšetkým ustanovizňami náboženskej výchovy na prípravu veriacich a cirkevných činiteľov (rabínov) judaizmu. Judaizmus predpisuje veriacim vedieť čítať a rozumieť po hebrejsky, aby sa mohli zúčastňovať na každodenných modlitbách a náboženských obradoch doma a v synagógach.
Pre prvopočiatočné vyučovanie detí slúžili početnejšie nižšie židovské školy zvané talmud tóra.
Pre vyššiu náboženskú výchovu a vzdelanie a najmä na prípravu rabínov boli určené vyššie židovské školy - ješivy.
Port-Saint-Louis-du-Rhône

Poloha

Obec má rozlohu 73,38 km². Najvyšší bod je položený 3 m n. m. a najnižší bod 0 m n. m.

Obyvateľstvo

Počet obyvateľov obce je 8714 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marko Vrzgula

Výstavy

Od roku 1988 svoju tvorbu predstavil na vyše dvadsiatich samostatných výstavách na Slovensku (Bratislava, Martin, Poprad, Spišská Nová Ves, Košice, Žilina, Dolný Kubín, Zvolen, Senica, Trenčín), vo francúzskom Hégenheime a v Herzlyi (Izrael). Zúčastnil sa na viac ako päťdesiatich kolektívnych výstavách, o. i. vo Viedni, St. Pöltene a Horne (Rakúsko), vo Varšave a v Poznani (Poľsko), Mníchove a v Bruckmühli (Nemecko), v Novom Sade (bývalá Juhoslávia), vo Washingtone (USA), Sofii (Bulharsko), Cagnes-sur-Mer (Francúzsko), Londýne (Veľká Británia), v Česku (Osová Bítýška, Klatovy – Klenová) a na Slovensku.
Zúčastnil sa medzinárodného sympózia v rakúskom Horne, sympózia veľkoformátovej maľby v Dolnom Kubíne (2x), maliarskeho sympózia v Moravanoch nad Váhom, programu Artists-in-Residence – Jelení Studio v Prahe, plenéru v Malej Frankovej (2x). Od roku 2010 pravidelne poriada maliarske sympózium Lúčky.

Maliarska tvorba

Vrzgulova tvorba sa rozvinula a pretrváva vo viacvrstvovom obsahovom aj formálnom spektre. Je klasickým tvorcom, ktorý spontánne reaguje a nekladie si žiadne koncepčné filtre medzi seba a svet. Priamočiarosť je jeho konceptom a asi najpriliehavejším termínom, ktorý vystihuje jeho prístup k motívu. Až keď ho dostane do svojho farebného laboratória, nastáva umelecký výskum. Nekompromisný, autentický, radikálny.  Výsledok je najčastejšie na hranici abstraktného obrazu. Ten býva charakteristický silnými pastóznymi gestami, vytvorenými rôznymi spôsobmi nanášania farebného média (valec, frotáž, driping, špachtľa, haptické vstupy...) 
Pracuje vo formáte dlhších, niekoľkoročných cyklov. Figúru abstrahoval v absolventskej práci Okná (1990 – 1991), rotujúci molitanový valec určoval pásové kompozície  dlhoročného cyklu Prieniky (1993 – 2000). Príbuzný  princíp opakovania horizontál uplatnil aj v nasledujúcom cykle Mosty (2004 – 2011) – tu vznikol frotovaný raster staccata odtlačkov reálnych drevených dosiek a prvkov v obraze. Ďalším cyklom sú Pohyby a Špirály (2006 – 2012), v ktorých sa farebné pasty už zásadne aktivizujú a tvoria tak predstupeň zatiaľ posledného niekoľkoročného maliarskeho cyklu Pulzary (2011 – 2015).
Zdokonaľuje vlastnú akrylovú receptúru schopnú uniesť extrémne množstvo farebnej pasty, čo mu umožňuje vytvárať haptické reliéfy plné farebných odkazov. Týmto sa Vrzgula dostáva priamo fyzicky do tvorby kompozície bez akéhokoľvek nástroja. Najvýznamnejšou zložkou takejto tvorby je azda samotný proces – akcia autora v ploche obrazu. Obrazy vznikajú síce dôsledne pripraveným, ale stále gestom – oživujúcim farebnú hmotu, ktoré dáva každému tvaru aj individuálny charakter. Každej kompozícii predchádza kresliarska skica, veľmi zaujímavá a výtvarne kvalitná, schopná samostatnej prezentácie. Tieto kresebné podklady sa v aktuálnej tvorbe dostávajú z malej plochy papiera na povrch veľkých plátien a svojou nervnou linkovou štruktúrou modelujú nielen nosnú kompozíciu, ale aj celú plochu obrazu.
Norbert Beňuška

Životopis

Narodil sa v Skačanoch a vyrastal v Topoľčanoch, kde aj v roku 1956 maturoval na gymnáziu. Po viacerých pokusoch dostal možnosť študovať na Vysokej škole poľnohospodárskej v Nitre, zootechnickej fakulte, ktorú absolvoval v roku 1962, s červeným diplomom.
V roku 1962 nastúpil na základe umiestenky na JRD v Ponikách. Tu pracoval nepretržite 24 rokov. V zime 1962/1963 vykonával šesťmesačnú vojenskú prezenčnú službu v Michalovciach. Od roku 1963 do roku 1970 externe študoval na Vysokej škole veterinárskej v Košiciach všeobecnú veterinárnu medicínu, v roku 1992 absolvoval študijný pobyt na Cornell University Ithaca v USA.
V roku 1993 sa habilitoval na docenta na Agronomickej fakulte VŠP v Nitre v odbore všeobecná zootechnika (výživa hospodárskych zvierat, poruchy látkového metabolizmu a veterinárna farmakológia). Na tieto špecializácie boli zamerané i jeho vedecko-výskumné práce.
Bol mnohoročným aktívnym členom Slovenskej akadémie pôdohospodárskych vied. V dvoch cykloch absolvoval Univerzitu tretieho veku v rokoch 2009 - 2015 na Rímskokatolíckej cyrilometodskej bohosloveckej fakulte Univerzity Komenského v programe filozofická teológia a antropologická katechéza.
Počas pôsobenia v JRD Poniky vo funkcii hlavného zootechnika a neskôr aj podpredsedu družstva paralelne pracoval aj v Biotike, n.p., Slovenská Ľupča vo vedecko-výskumnej základni, na klinickom oddelení (veterinárne liečivá a kŕmne aditíva). Externe pedagogicky pôsobil na Vysokej škole poľnohospodárskej v Nitre a Brne, Vysokej škole veterinárskej v Košiciach a Pedagogickej fakulte v Banskej Bystrici.
V roku 1986 odišiel z družstva a pracoval vo Výskumnom ústave pre biofaktory a veterinárne liečivá Jílové u Prahy ako vedúci strediska pre výskum látkového metabolizmu. V rokoch 1990 až 1994 bol riaditeľom pre marketing v Biotike, n.p., Slovenská Ľupča a v rokoch 1994 - 1998 bol štátnym tajomníkom Ministerstva pôdohospodárstva SR s kompetenciami pre poľnohospodárstvo, potravinárstvo, lesníctvo, vodohospodárstvo, legislatíva, veterinárstvo, veda a výskum.
V rámci publikačnej činnosti napísal 27 vedecko-výskumných prác, 9 vysokoškolských učebníc a publikoval viac ako 600 odborných, ale aj politicko-spoločenských článkov.
Niort-de-Sault

Poloha

Obec má rozlohu 22,11 km². Najvyšší bod je položený 1 974 m n. m. a najnižší bod 771 m n. m.

Obyvateľstvo

Počet obyvateľov obce je 34 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beuvardes

Polohopis

Beuvardes má rozlohu 15,66 km². Najvyšší bod je položený 226 m n. m. a najnižší bod 131 m n. m.

Obyvateľstvo

Beuvardes má 731 obyvateľov (2009).
Graf vývoja obyvateľstva:
Zdroje: INSEE
Drakkar

Drakkar bol typ plavidla, aký v stredoveku používali Vikingovia.
Používali sa najmä pri nájazdoch do Európy – ako do krajín ležiacich pri pobreží mora, tak aj do vnútrozemia, pri prieskumných cestách na Island a do Grónska.

Vzhľad

Drakkary sú charakteristické vyrezávanou dračou hlavou na prove. Takmer vždy mali jeden sklápateľný sťažeň s veľkou štvoruholníkovou plachtou. Vybavené boli aj veslami, pričom veslármi bývali väčšinou samotní bojovníci (i na obchodných plavidlách). Tí svoje štíty odkladali po stranách lode ako ochranu pred najmä nepriateľskými lukostrelcami. Tieto pestrofarebné, ako šupiny sa prekrývajúce štíty, dodávali týmto lodiam ich charakteristický vzhľad.
Operacionalizmus

Operacionalizmus je koncepcia, podľa ktorej vedecké pojmy, vety atď. majú zmysel len potiaľ, pokiaľ sú založené na fyzikálnych operáciách (meraní ap.). Zakladateľom operacionalizmu je Percy Williams Bridgman.
Árpád Soós

Dr. Árpád Soós, DrSc. – (* 20. september 1912, Budapešť, Uhorsko – † 1. jún 1991, Budapešť, Maďarsko) – menej známy maďarský zoológ, muzeológ a entomológ – dipterológ, homopterológ a hemipterológ.
Narodil sa v Budapešti v rodine Lájosa Soósa (= akademik Maďarskej akadémie vied: 1879 - 1972), preto mal ihneď od začiatku excelentné zázemie pre štúdium prírodovedy. Po skončení základnej a strednej školy začína študovať prírodné vedy na Univerzite v Budapešti, ktorú ukončil v roku 1935. Počas svojho života sa zaoberal viacerými skupinami živočíchov, hlavne však mäkkýšmi, pijavicami a z radu hmyzu hlavne dvojkrídlovcami, homopterami a hemipterami. Spolupracoval s mnohými významnými vedcami vtedajšej doby a bol členom mnohých maďarských i medzinárodnych prírodovedeckých inštitúcií. Pre svetovú entomológiu má význam hlavne jeho mnohozväzkové dielo, ktoré napísal spoločne s Lászlom Pappom: "Catalogue of Palaearctic Diptera".
Zomrel v roku 1991 v Budapešti.
Brod (Stožec)

Dejiny

V tejto osade sa v roku 1929 nachádzali 3 domy a žilo v nich 27 obyvateľov.
Saint-Castin

Poloha

Obec má rozlohu 7 km². Najvyšší bod je položený 323 m n. m. a najnižší bod 213 m n. m.

Obyvateľstvo

Počet obyvateľov obce je 811 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Polykasté (dcéra Nestora)

Polykasté alebo Polykasta alebo Polykaste (starogr. Πολυκάστη – Polykasté, lat. Polykaste) je v gréckej mytológii dcéra pylského kráľa Nestora a jeho manželky Anaxibie.(alebo Eurydiky)
Pylský kráľ Nestor bol otcom synov, Antilocha, Persea, Straticha, Aréta, Echefróna, Peisistrata a Thrasyméda a dvoch dcér Peisidiky a Polykasty,
Keď Télemachos hľadal svojho otca, ithackého kráľa Odysea, navštívil v Pyle Nestora, známeho svojou múdrosťou, aby sa s ním poradil. Nestor Télemacha vrelo privítal a keďže bol jeho hosť po dlhej ceste unavený, okúpala ho jeho mladšia dcéra Polykasté a po kúpeli mu telo natrela olejom.Télemachos si potom obliekol chitón a zasadol k hostine, kde ho čakala pečená jalovica a víno v zlatom pohári. Nestor mu následne pri hostine poradil, aby išiel ku spartskému kráľovi Menelaovi, ktorý sa vrátil od Tróje posledný a o Odyseovi by niečo mohol vedieť.
V neskorších mýtoch Polykasté figuruje ako manželka Télemacha a má s ním syna Persepola.
Saint-Amand-le-Petit

Poloha

Obec má rozlohu 15,31 km². Najvyšší bod je položený 718 m n. m. a najnižší bod 446 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Preteky automobilov do vrchu

Preteky automobilov do vrchu je druh automobilového športu, v ktorom jazdci pretekajú na čas po určenej trase do stúpajúceho kopca.
Je to jedna z najstarších foriem automobilového športu, pričom prvé známe preteky automobilov do vrchu sa uskutočnili dňa 31. januára 1897 v La Turbie, blízko Nice. Preteky automobilov do vrchu Shelsley Walsh Speed Hill Climb vo Worcestershire v Anglicku sú najstaršími neprerušovanými pretekmi automobilov do vrchu na svete, ktoré sa konajú od roku 1905 na nezmenenej trati.
Trasy majú obvykle dĺžku od 1 až do 10 kilometrov. Ako názov napovedá, preteky automobilov do vrchu sa spravidla konajú v kopcovitých až hornatých oblastiach, ktoré zahŕňajú kľukaté cesty a prudké zákruty.

Pravidlá

Pretekári štartujú z úpätia kopca. Cieľom je dostať sa v čo najkratšom čase do cieľa, ktorý je obvykle na vrchole kopca. Preteky automobilov do vrchu sa väčšinou konajú jeden až dva dni a to obvykle cez víkend.

Vozidlá

Vozidlá pretekajúce v týchto pretekoch môžu patriť do akejkoľvek kategórie: osobné automobily, grand tourery, športové prototypy alebo monoposty. Vo výhode sú prevažne vozidlá s motorom s množstvom krútiaceho momentu, ktorý je schopný produkovať prudké zrýchlenie. Je teda normálne, že vo všetkých kategóriách víťazia jednosedadlové monoposty Formula 3000 a vzácne aj Formula 1.

Majstrovstvá

FIA každoročne usporadúva majstrovstvá Európy a medzinárodné majstrovstvá v pretekoch automobilov do vrchu.
Arabské hry 2011

Arabské hry 2011 boli v poradí 12. arabské hry, ktoré sa konali v Dauha, v Katare od 6. – 23. decembra 2011, za účasti 21 štátov Arabskej olympijskej únie.

Hostiteľská krajina

Katar získal právo usporiadať prvýkrát Arabské hry, keď vo voľbách vyhral nad Libanonom. 
Štadión Khalifa Stadium bol vybraný ako hlavné dejisko hier, kde sa uskutoční otvárací i záverečný ceremoniál. Štadión bol v minulosti dejiskom takých významných podujatí ako Ázijské hry 2006 či Majstrovstvá Ázie vo futbale 2011.
Windows CE

Funkcie

Windows CE je optimalizovaný pre zariadenia, ktoré majú málo miesta pre uloženie operačného systému. Pre beh jadra systému stačí veľmi málo miesta, iba niekoľko jednotiek megabajtov. Prístroje sú často bez pamäťových jednotiek na ukladanie dát a preto Windows CE môže byť nakonfigurovaný ako „uzavretý“ systém, ktorý už neumožňuje rozšírenie (uložené v pamäti ROM). Windows CE je operačný systém reálneho času (RTOS). Podporuje 256 úrovní priority a používa prednostne dedičné priority pre prácu s procesmi. Neskoršie použitie vlákien prispelo k zvýšeniu výkonu.
Prvá verzia, ktorá bola známa v priebehu vývoja pod kódovým menom Pegasus pomohla k vytvoreniu palmtopu, predovšetkým vďaka malým nárokom na pamäť. Od tej doby sa Windows CE vyvinul v operačný systém reálneho času. Veľa operačných systémov je založených na jadre systému Windows CE, ako napríklad Microsoft AutoPC, Pocket PC 2000, Pocket PC 2002, Windows Mobile 2003, Windows Mobile 2003 SE, 5.0 Windows Mobile, Windows Mobile 6.x, Smartphone 2002 a Smartphone 2003.
Charakteristickou črtou systému Windows CE v porovnaní s inými operačnými systémami spoločnosti Microsoft je, že veľké časti systému sú ponúkané niektorým spoločnostiam v podobe zdrojového kódu, aby mohli systém prispôsobiť hardvéru. Platforma Builder (integrované prostredie pre Windows CE) ponúka niekoľko komponentov v podobe zdrojového kódu aj pre širokú verejnosť, avšak iné sú stále distribuované iba v binárnej podobe.
Fotis Kuvelis

Životopis

Narodil sa v roku 1948 v meste Volos v Tesálii, vyštudoval právo v Aténach. Od roku 1987 do roku 1989 bol predsedom komory gréckych právnikov. V roku 1989 bol ministrom spravodlivosti vo vláde Tzanisa Tzanetakisa.
V roku 2009 bol zvolený do parlamentu ako poslanec ľavicovej strany SYRIZA Alexisa Tsiprasa. V krízovom období, v roku 2010 založil vlastnú politickú stranu DIMAR (Dimokratiki Aristera - Demokratická ľavica) a kritizoval mnohé opatrenia vlády Jeorja Papandreua a Lukasa Papadimosa, bol proti tvrdej dohode o pôžičkách a šetreniu.
V predčasných voľbách v máji 2012 získala jeho strana skoro 6%, no vládu nikto nevytvoril. V nasledujúcich voľbách o mesiac neskôr mala Kuvelisova strana rovnaký výsledok. Po rokovaniach Kuvelis súhlasil s účasťou v technokratickej vláde spoločne s víťaznou pravicovou Nea Dimokratia Antonisa Samarasa a treťou socialistickou stranou PASOK Evangelosa Venizelosa. Táto vláda má za cieľ pokračovať v úsporných opatreniach a zmiernení ich dopadov na grécke obyvateľstvo.
V rozhodujúcom hlasovaní v novembri 2012 za „úsporný balíček Memorandum III.“, ktorý má ušetriť 13 miliárd eur výmenou za poskytnutie 30 miliárd eur z druhej pôžičky Grécku však Kuvelis a jeho poslanci úsporný balíček nepodporili, pretože nesúhlasili s jeho časťou a keďže premiér Samaras odmietol hlasovanie rozdeliť do viacerých častí, poslanci DIMARu sa zdržali hlasovania, pričom návrh prešiel tesnou väčšinou 153 poslancov, kedy zaň nezahlasoval jeden poslanec z „Nea Dimokratia“ a 6 poslancov zo strany PASOK. Kuvelis však oznámil, že aj naďalej chce zostať v koalícii a podporí návrhy, ktoré bude považovať za správne. Vláda Antonisa Samarasa sa však v júny 2013 dostala do krízy, pretože sa premiér rozhodol zrušiť štátnu televíziu a rádio ERT, proti čomu sa postavili koaliční partneri Evangelos Venizelos a aj Fotis Kuvelis. Samaras sa však vyjadril, že ide iba o dočasné zrušenie, kedy by mala ERT nahradiť nová, finančne menej náročná stanica. Nakoniec sa však s Venizelom dohodli, že sa vytvorí dočasná stanica, avšak strana DIMAR s Kuvelisom nesúhlasila a opustila vládu, ktorí tak tvorí len Nea Dimokratia a PASOK. Kuvelis a DIMAR sú tak mimo gréckej vlády. Vo volbách do európskeho parlamentu zaznamenala DIMAR stratu, nedosiahla ani 3% a v predčasných parlamentných voľbách v januári 2015 nezískala ani 1%, čím ostáva mimo parlamentu. Pred voľbami sa snažil Kouvelis dohodnúť s Alexisom Tsiprasom na spolupráci po voľbách, DIMAR sa tiež spojila s mimoparlamentnou stranou zelených, avšak to úspechu vo voľbách nepomohlo.
Ploubalay (obec)

Poloha

Obec má rozlohu 35,45 km². Najvyšší bod je položený 77 m n. m. a najnižší bod 2 m n. m.

Obyvateľstvo

Počet obyvateľov obce je 2 846 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Panské louky

Ochrana

Predmetom ochrany sú typické spoločenstvá prameniskových rašelinových lesov na rozvodí.
Beyssac

Poloha

Obec má rozlohu 21,32 km². Najvyšší bod je položený 432 m n. m. a najnižší bod 215 m n. m.

Obyvateľstvo

Počet obyvateľov obce je 700 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puka-Puka

Geografia

Atol eliptického tvaru s rozmermi 6 x 3,3 km je pomerne izolovaný, najbližšia obývaná súš je atol Fakahina, približne 182 km juhozápadným smerom.
Lagúna je zanesená kalom a sedimentami a preto je veľmi malá a plytká. Má typickú tropickú morskú klímu s priemernými celoročnými teplotami medzi 22 až 32 °C.

História

Puka-Puka bol jedným z prvých atolov Tuamotu, ktorý objavila španielska expedícia Fernanda Magellana 21. januára 1521. Do máp ho zakreslili ako San Pablo kvôli dátumu objavu (St. Paul's converzia). Spolu s Flintovým ostrovom (Kiribati) bol zaradený k Nešťastným ostrovom (špa. Islas Infortunadas).
Holandskí bádatelia Jacob le Maire a Willem Schouten dorazili na Puka-Puka 10. apríla 1616 počas ich pacifickej plavby. Atol nazvali "Honden Eiland" ("Psí ostrov").
Atol Puka-Puka bol prvý, ktorý 30. júla 1947 uvidela legendárna expedícia Thora Heyerdahla so šesťčlennou posádkou na balzovej plti Kon-Tiki od vyplávania z Peruánskeho Callao.
Malé letisko na atole bolo zriadené v roku 1979.
V roku 1996 tajfún ťažko poškodil atol, ale s prispením francúzskej vlády bola osada Te One Mahina znova vybudovaná.
Hamblain-les-Prés

Poloha

Obec má rozlohu 4,87 km². Najvyšší bod je položený 73 m n. m. a najnižší bod 41 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Roháč

Životopis

Vyštudoval FAMU v Prahe, odbor réžia. Bol priateľom Jana Wericha. V roku 1968 si vzal za manželku herečku Zuzanu Burianovú, s ktorou mal jednu dcéru.
Bionómia

Bionómia alebo biológia druhu  je veda/náuka o spôsobe života živočíchov, najmä o priebehu vývojového cyklu jedinca určitého druhu. Náplňou bionómie je jeho životný cyklus, stravovacie návyky, rozmnožovanie a pod. druhu.
Gonneville-sur-Mer

Poloha

Obec má rozlohu 12,38 km². Najvyšší bod je položený 149 m n. m. a najnižší bod 5 m n. m.

Obyvateľstvo

Počet obyvateľov obce je 622 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slaný

Dejiny

Prvá písomná zmienka o obci pochádza z roku 1329.
Lev XII.

Životopis

Absolvoval štúdium Collegio Campana v Osime a Collegio Piceno v Ríme. Neskôr študoval Pontificia Accademia dei Nobili Ecclesiastici v Ríme, kde bol vysvätený za kňaza v roku 1783. Ešte v tom istom roku sa stal osobným tajomníkom pápeža Pía VI. V roku 1784 bol menovaný nunciusom v Lucerne, Švajčiarsku. V roku 1790 sa vrátil do Ríma, aby sa stal profesorom na Accademia dei Nobili Ponticia Ecclesiastici a dostal miesto prefekta vo Vatikánskom seminári.
Dňa 21. februára 1794 bol menovaný na titulárneho arcibiskupa v Tyre.
V roku 1816 bol menovaný kardinálom na titul Santa Maria in Trastevere. V roku 1821 ho pápež Pius VII. menoval dekanom baziliky Santa Maria Maggiore.

Pontifikát

Po smrti Pia VII. dňa 20. augusta 1823 sa 2. septembra zišlo konkláve aby zvolilo nového pápeža. Na 27. deň zvolili Annibala Sermattei della Genga za nového pápeža.
Dňa 13. februára 1827 vydal pápež Lev XII. encykliku s názvom Quanta Laetitia.
Vaškov potok

Prameň

Pramení v Javorníkoch, v geomorfologickom podcelku Vysoké Javorníky, na západnom svahu Rakytia (776,2 m n. m.) v nadmorskej výške približne 705 m n. m.